Versie van 23 mei 2013 om 14:34
AT5d.d. 22 mei 2013
Overgenomen van "https://reliwiki.nl/index.php?title=Amsterdam,_Oudekerksplein_15_-_Oude_Kerk&oldid=269426" JY LEES NOU Koronavirus: Hoe beskerm ek my gesin?
Kinders: Alles oor koors
Wat weet ons al van die koronavirus-pandemie? Ons stel ondersoek in en deel met jou.
Nog nooit was die wêreld se fokus só op virusse gerig soos vanjaar met die koronavirus-pandemie nie. Wetenskaplikes is hard aan die werk om behandelingsmiddels en vaksiene te ontwikkel.
Volgens die Wêreldgesondheidsorganisasie (WGO) veroorsaak die virus asemhalingsiektes wat in grade van hewigheid wissel. Dit kan soos verkoue of griep voel – of dit kan in volbloed- longontsteking verander.
Min is nog bekend oor hoe die virus kinders aantas. Mense van enige ouderdom kan dit opdoen, maar tot dusver was daar betreklik min gevalle waar kinders baie siek geword het. Die virus kan dodelik wees, maar tot dusver was die slagoffers meestal bejaardes of mense met onderliggende gesondheidsprobleme.
Jy kan dit aansteek by ander mense wat dit onder lede het. Die siekte kan van mens tot mens versprei deur druppeltjies wat weens ’n hoes, nies of sommer net asemhaling uit die mond vlieg en op oppervlakke land. As jy die vlieënde druppel inasem of aan die besmette oppervlak raak en dan weer aan jou oë, neus of mond, kan jy die virus opdoen.
Simptome sluit hoofpyn, koors, hoes en kortasemigheid in. Kinders se simptome is dieselfde, maar meestal ligter, volgens die Amerikaanse Centers for Disease Control.
Hoe kan ek my gesin teen infeksie beskerm?
Verminder die risiko dat julle aansteek of ander onwetend aansteek deur julle waar moontlik te isoleer. Gaan so min moontlik uit en vermy ander mense waar julle kan, veral mense wat hoes en nies. Respekteer die regering se riglyne en regulasies hieroor.
Kom in die gewoonte om gereeld en deeglik hande te was. Sorg dat jou kinders presies weet hoe en vir hoe lank hulle hande moet was. Gebruik seep en warm water en tel stadig tot 20 terwyl julle was. Wend ook ’n handreiniger met 60-70 persent alkohol mildelik in die loop van die dag aan.
Pas uiterse goeie higiëne tuis toe. Vee oppervlakke gereeld af en was die vadoeke dan in warm water in jou wasmasjien. Was jul wasgoed ook in baie warm water. Was sommer ’n slag jou kind se knuffeldiere ook.
Leer jou kinders om in hul elmboog te nies of hoes. As julle snesies gebruik, moet dit dadelik weggegooi word en dan moet daar ordentlik hande gewas word.
Raak so min moontlik aan jou gesig, want dis op die gesig waar die kiem die maklikste toegang tot die liggaam kry. Hou jou kinders dop en preek sommer aanhoudend vir hulle om nie aan hul gesig te vat nie.
Bel die dokter as jy dink iemand in jul gesin het Covid-19 (die siekte wat deur die virus veroorsaak word) en julle wil getoets word. Moenie hospitaal toe gaan nie. Onthou, simptome is in 80 persent van gevalle nie erger as ligte griep nie, en die belangrikste is om tuis te bly en nie ander mense aan te steek nie. Bel jou dokter as die simptome vererger.
Maak werk daarvan om almal in die gesin se immuunstelsel sterk te hou. Eet goed, drink water, slaap goed en kry elke dag vars lug en ’n bietjie oefening. Sorg dat alle inentings op datum is.
Moenie jou ore uitleen aan sommer enige bron van inligting nie. Dit saai net onnodig paniek. Kry inligting by Netwerk24, News24 of die webtuistes van jou mediese fonds, een van SA se groot hospitaalgroepe, die Instituut vir Oordraagbare Siektes (nicd.ac.za), die regering (health.gov.za) of die WGO (tinyurl.com/wgo-korona).
Meer oor: gesondheid| koronavirus| ouerskap| covid-19